અલકાએ ગંભીર બનીને ધીમા અવાજે ઉમેર્યું. 'નિમુબા ગુજરી ગયાં એ પછી છ મહિનામાં જ પપ્પાજીએ મંજુબા જોડે મેરેજ કરેલાં. ધેટ મીન્સ, પેઢીમાં નોકરી કરતી વખતે જ એમણે શેઠનું દિલ જીતી લીધું હશે. નિમુબા જીવતાં હતાં ત્યારેય એમનું ઇલુ ઇલુ ચાલતું હોય એવું પણ શક્ય છે. સાચું ખોટું રામ જાણે પણ વચ્ચે એક વાર પિયર ગયેલી ત્યારે પપ્પાના એક ભાઇબંધે આ અંગે હસીને ટકોર કરેલી એના ઉપરથી લાગ્યું કે દાળમાં કંઇક કાળું હશે.'